Gara Bla Ġflszja 115 Anniversarju tas-Soċjetà (1894-2009) Twieled iż-Żejtun fl-ewwel ta' April tal-1876. Minn ċkunitu wera xeħta għall-mużika tant li missieru Orazio beda jgħallmu l-klarinett u ta' 10 snin beda jdoqq mal-Banda Beland taż-Żejtun. Tgħallem ukoll il-pjanu u l-orgni. Ta' 16-il sena beda jistudja l-mużika mas-Surmast Paolino Vassallo u dam jistudja miegħu għal 10 snin sħaħ. Il-Papa S. Piju X fl-1903 kien ħareġ 'Motu Proprio' dwar il-mużika sagra u s-Surmast Paolino Vassallo kien l-ewwel wieħed li beda jimxi skont il-Motu Proprio tant li ġie magħżul biex ikun il- Maestro di Cappella tal-Katidral fl-Imdina u l-Kon- Katidral ta' San Ġwann fil-belt Valletta. Carlo Diacono kif ukoll Giuseppe Caruana li kienu studenti ta' Vassallo bdew huma wkoll jimxu skont il-Motu Proprio. Meta mbagħad fl-1923 miet is-surmast Paolino Vassallo, Carlo Diacono ġie magħżul biex ikun il- Maestro di Cappella minn floku. Meta Carlo beda jmexxi l-mużika fil-knejjes l-membri tal-'Cappella Diacono' u fi żmien qasir kellu ħafna knejjes li għażlu lil Carlo Diacono biex ikun il-Maestro di Cappella tagħhom. Fi żmien il-gwerra, Carlo u l-familja tiegħu marru joqgħodu Ħal Lija fi Triq il-Kbira u miet hemm fl-1942 fl-eqqel tal-gwerra. Carlo miet; imma x-xogħolijiet tiegħu għadhom magħna. L-antifona 'Hodie Maria Virgo' kitibha apposta għal Ħ' Attard fis-sena 1909 u tlestiet nhar l-10 ta' Awwissu. Tajjeb ngħidu li kellu antifona oħra bl-istess isem li kien idoqqha wkoll fi żmien il-festa ta' Santa Marija. dinda Ġanta lanza — Clltatid